**भारत सरकार**

**रक्षा मंत्रालय  
रक्षा उत्पादन विभाग**

**राज्य सभा  
अतारांकित प्रश्न संख्या 1318**

**14 मार्च, 2017 को उत्तर के लिए**

**भारत में एफ-16 जेटों का उत्पादन**

**1318. श्री. वि. विजयसाई रेड्डी:**

क्या रक्षा मंत्री यह बताने की कृपा करेंगे कि :

(**क**) **क्या यह सच है कि लॉकहीड मार्टिन ने किसी कंपनी की सहभागिता में एफ-16 जेटों का भारत में उत्पादन करने का प्रस्ताव किया है, यदि हां , तो तत्संबंधी ब्यौरा क्या है;**

(**ख**) **इससे भारत को किस हद तक मदद मिलेगी और लॉकहीड मार्टिन के भारत आ जाने के बाद रोजगार अवसरों में कितनी वृद्धि होगी;**

**(ग) क्या इसने भारतीय वायु सेना द्वारा एफ-16 जेटों के खरीद के एक बड़े आर्डर की भी शर्त रखी है;**

(**घ) क्या यह भी सच है कि बोइंग और साब ने भी भारत में अपनी उत्पादन इकाई स्थापित करने पर सहमति व्यक्त की है; और**

(**ड.) यदि हां, तो मंत्रालय ने इस संबंध में क्या किया है ?**

**उत्तर**

**रक्षा मंत्रालय में राज्य मंत्री (डा. सुभाष भामरे)**

**(क) : मैशर्स लॉकहीड मार्टिन (यूएसए) ने ‘मेक इन इंड़िया’ पहल के तहत भारत में एफ-16 जेट हेतु विनिर्माण सुविधाएं स्थापित करने में रूचि दिखाई है । तथापि, कंपनी से कोई ठोस प्रस्ताव प्राप्त नहीं हुआ है ।**

**(ख) और (ग): उपरोक्त** (**क) को देखते हुए प्रश्न नहीं उठता ।**

**(घ): बोइंग (यूएसए) और मैशर्स साब (स्वीडन) ने भी ‘मेक इन इंडिया’ पहल के तहत भारत में फाईटर विमानों हेतु विनिर्माण सुविधाएं स्थापित करने हेतु अपनी रूचि दिखाई है । तथापि, उनसे कोई ठोस प्रस्ताव प्राप्त नहीं हुआ है ।**

**(ड.) उपरोक्त (घ) को देखते हुए प्रश्न नहीं उठता ।**

\*\*\*\*